ออกมาตรการสงกรานต์ประหยัดน้ำ กทม.กำหนด 8 ข้อแจ้ง 50 เขตปฏิบัติ
ที่ศาลาว่าการ กทม. เมื่อวันที่ 6 มี.ค. นายเกรียงไกร จงเจริญ ผอ.สำนักวัฒนธรรม กีฬา และการท่องเที่ยว (สวท.) มีหนังสือเวียนแจ้งถึง ผอ.เขตทั้ง 50 เขต เรื่อง มาตรการควบคุมการใช้น้ำในเทศกาลสงกรานต์ ระบุว่า ที่ประชุมสภากรุงเทพมหานคร มีมติเห็นชอบญัตติให้กรุงเทพมหานครดำเนินการตามมาตรการควบคุมการใช้น้ำในเทศกาลสงกรานต์ ประจำปี 2563 ให้เป็นไปอย่างมีประสิทธิภาพ ดังนี้1.ประชาสัมพันธ์ให้ข้าราชการ ลูกจ้างบุคลากรในสังกัดใช้น้ำอย่างประหยัดและเป็นแบบอย่างที่ดี2.รณรงค์ ประชาสัมพันธ์ เชิญชวน และขอความร่วมมือประชาชนใช้น้ำอย่างประหยัด3.ร่วมกับสถานีตำรวจในพื้นที่กวดขันห้ามมิให้ นำน้ำใส่ถังน้ำบรรทุกบนรถขับตระเวนสาดน้ำใส่กัน4.ขอความร่วมมือหน่วยงานภาครัฐและภาคเอกชนไม่ปิดถนนเล่นสาดน้ำสงกรานต์ หากมีความจำเป็นให้กำหนดเวลาและจำกัดพื้นที่ในการเล่นน้ำ5.หากพบเห็นการนำน้ำประปาใส่ถังหรือภาชนะอื่นใดมาตั้งริมถนนหรือฟุตปาท เพื่อสาดน้ำใส่บุคคลหรือรถที่สัญจรไปมา ให้แจ้งเตือนหรือดำเนินการตามระเบียบ กฎหมายที่เกี่ยวข้อง6.ขอความร่วมมือกรรมการชุมชนประชาสัมพันธ์ให้คนในชุมชนใช้น้ำเล่นสงกรานต์อย่างประหยัด7.ให้ทุกโรงเรียนแจ้งผู้ปกครอง นักเรียน และเยาวชน สืบสานประเพณีวันสงกรานต์อย่างถูกต้อง สร้างจิตสำนึกในการใช้น้ำอย่างประหยัดและรู้คุณค่า8.ประสานแจ้งหน่วยงาน กระทรวง ทบวง กรม และภาคเอกชน ซึ่งจัดงานสงกรานต์ในพื้นที่กรุงเทพมหานคร ให้รณรงค์ประหยัดน้ำอย่างจริงจัง.
ที่ประชุมสภากรุงเทพมหานคร มีมติเห็นชอบญัตติให้กรุงเทพมหานครดำเนินการตามมาตรการควบคุมการใช้น้ำในเทศกาลสงกรานต์ ประจำปี 2563
สงกรานต์2563,เทศกาลสงกรานต์,ประหยัดน้ำ,การใช้น้ำ,กรุงเทพมหานคร,ข่าววันนี้,ข่าวทั่วไป